Jumalan armoa ja rauhaa!
Luen Herran Sanaa Matteuksen evankeliumin luvusta 25.
Siellä on tällaiset sanat.
Tässä puhutaan ymmärtäväisistä ja tyhmistä neitsyistä.
Tämä on Jeesuksen vertaus. Loppuosassa sanotaan näin: -
"Mutta ymmärtäväiset vastasivat ja sanoivat: -
'Emme voi, se ei riitä meille ja teille. -
Menkää ennemmin myyjäin luo ostamaan itsellenne.'
Mutta heidän lähdettyään ostamaan ylkä tuli; -
ja ne, jotka olivat valmiit, menivät hänen kanssansa häihin, -
ja ovi suljettiin. Ja myöhemmin toisetkin neitsyet tulivat -
ja sanoivat: 'Herra, Herra, avaa meille!'
Mutta hän vastasi ja sanoi: 'Totisesti minä sanon teille: -
minä en tunne teitä'.
Valvokaa siis, sillä ette tiedä päivää ettekä hetkeä.'"
Erittäin tuttu vertaus.
Minä nyt erikoisesti keskityn tähän yhteen asiaan -
ja kysyn, mikä näillä tyhmillä meni pieleen?
Mikä se kerta kaikkiaan oli?
He olivat neitsyitä, niin kuin olivat ne viisaatkin.
Mikä siinä meni pieleen, -
että heille tuli noin tylyt sanat?
He kolkuttivat ovea, mutta se oli kiinni.
Siinä on yksi syy.
Heillä oli ihan oikeita ajatuksiakin: tehdään näin ja näin.
Mutta he myöhästyivät.
He myöhästyivät.
Tässä matkan varrella on monenlaisia koettu.
Myöskin sitä, että ihmiset -
- ne ovat olleet ihan kunnon kavereita -
mutta tämän uskon asia, usko Jeesukseen, -
se on jätetty vaan taka-alalle.
On sanottu, että kyllä sitä sitten joskus.
Nyt tähänkin asiaan tämä Sana hyvin soveltuu.
"Valvokaa siis, sillä ette tiedä päivää ettekä hetkeä."
Puhun nyt sinulle, joka olet vuosia ja vuosikymmeniä vitkastellut -
tämän parannuksen teon suhteen.
Vitkastellut, että kyllä sitten joskus.
Aivan niin kuin nämä tässä: sitten ja sitten ja sitten.
On järkyttävää ajatella, -
että ainoastaan sen tähden näille kavereille kävi huonosti, -
koska he myöhästyivät.
He myöhästyivät.
Sitä varten Herra sanoo kerta toisensa jälkeen: -
"Tänä päivänä, jos te kuulette hänen äänensä, -
älkää paaduttako sydämiänne".
Sitten on ihmisiä, jotka pelkäävät hirveästi sitä, -
että armonaika heidän kohdaltaan on mennyt ohi - lopullisesti.
Sitten, kun heille puhutaan, niin ne sanovat: -
"Kuule ei. Se oli joskus silloin. Mulla oli vähän herkempi omatunto -
mutta ei, ei enää. Ei minulle ole enää mahdollista."
Kun pelastuksesta Jeesuksessa Kristuksessa on kysymys, -
niin vielä kuolinvuoteella -
pelastuksen ovi on auki. Halleluja!
Vielä kuolinvuoteella otetaan, kuule, armo vastaan -
Jeesuksen nimessä ja veressä.
Älä siis ajattele, että kaikki on mennyt ohi!
Ei! Ei ole!
Armonaika on edelleen voimassa.
Sinun ei tarvitse ajatella, että se on lopullisesti ohi. Ei ole!
Ajattelepas henkilöä - 90-kymppinen kaveri.
Hän ei ollut uskossa.
Hän on huonossa kunnossa ja sairaalassa.
Hänen puolestaan oli rukoiltu, -
mutta se tärkeä asia oli edelleen tekemättä.
Hän oli kuulemma ateisti. 90-kymppinen kaveri!
Uskovaista veljeä pyydettiin menemään tervehtimään tätä miestä.
Hän meni.
Tämä uskovainen oli vasta muutaman vuoden itse ollut uskossa, -
mutta hänellä oli heti hengessä ymmärrys.
Muistan, kun hän todisti sitten tämän miehen uskoontulosta.
Ajattelin oikein: "Kiitos Herralle!"
Hän meni tuohon sairaala- huoneeseen -
ja tämän vanhan miehen vuoteen vierelle.
Hän aloittaa näin: "Kuulepas, on yksi asia, -
joka on sitten täysin varma! -
Yksikään meistä ei jää tänne, -
vaan noutaja tulee. Se on varma! -
Ja sitten toinen asia. -
On vain kaksi, jotka tulevat hakemaan ihmistä. -
Halusi ihminen sitä tai ei: vain kaksi mahdollisuutta! -
Ensimmäinen on se, että perkele tulee hakemaan omansa. -
Toinen mahdollisuus on, että Jeesus tulee hakemaan omansa -
tämän kuoleman hetkellä. -
Nyt sinä saat valita, -
kumpi tulee sinua hakemaan, kun sinun vuorosi on."
Ateistimies miettii -
ja sanoo sitten: -
"Kyllä minä haluan, että Jeesus tulee minut hakemaan."
Silloin siinä rukoiltiin ja siunattiin.
Yhtäkkiä tämä vanha mies tajusi: -
"Minulla on vielä mahdollisuus!"
Ja hän käytti sen oikein.
Sitten kun hänen aikansa tuli lähteä täältä, -
häntä tuli hakemaan Jeesus!
Armahtaja. Anteeksiantaja.
Sanon siis sinulle, joka kamppailet näiden kysymysten edessä: -
Mitä tehdä? Onko kaikki jo lopullisesti ohi?
Ei ole! Niin kauan kuin on elämää, on toivoa.
Jeesus haluaa tulla sinun elämääsi nyt.
Jeesus haluaa NYT tulla sinun elämääsi!
Hän sanoo oikein railakkaasti: "Poikani, tyttäreni, -
sinun syntisi annetaan sinulle anteeksi.
Yhtäkkiä sinä pääset osalliseksi pelastuksen ilosta.
Halleluja!
Katsos, kun Jumala Kristuksessa Jeesuksessa -
on sovittanut sinunkin syntisi.
Kaikki! Kaikki! Halleluja!
Ja nyt sinä olet ajoissa valmis.
Sinä olet valmis.
Sinun ei tarvitse jäädä suljettujen ovien taakse, -
vaan sinulle avataan ovi.
Sinut viedään sinne, mistä... Halleluja!
Sinne, mistä Jeesus aikanaan tuli -
tänne maan päälle tekemään sen valtavan sovitustyön.
Kiitos Herralle!
Kuule, alkaa juhlat. Alkaa juhlat.
Olen keskustellut joidenkin ystävien kanssa, -
jotka ovat päässeet käymään siellä - perillä.
Ajattele yhtä vankilalähettiä, Oili Väänästä.
Hän saa sydänkohtauksen yksin mökissään.
Lähtee. Enkelit veivät hänet.
Ja hän sanoi, että Jeesus oli ottamassa vastaan.
Hän sanoi siinä... Jeesus niin kuin pysäytti heidät.
Hän sanoi: "Hyvänen aika, enkö minä pääsekään taivaaseen?"
Jeesus sanoi: "Kyllä. Haluan vaan näyttää, mikä sinua odottaa. -
Sinun pitää mennä vielä sinne aikaan muutamaa tähkäpäätä varten, -
joita kukaan muu ei voi korjata kuin sinä."
Sitten hänet viedään takaisin.
"Voi, mikä ilo oli siellä! Tuntui hurjalta -
tulla takaisin maan päälle."
Tämä henkilö itse kertoi sen minulle tuon tapahtuman jälkeen.
Ystäväni, tänään on ovi auki!
Tänään ovat armon portit auki. Saa olla valmiina.
Joka nyt tässä haluat antaa elämäsi Jeesukselle, -
niin yhdy kanssani rukoukseen.
Herra, kiitos, että siunaat tätä ystävää, -
joka on luullut, että kaikki on jo ohi.
Kiitos, että tänään ovat armon portit auki!
Siunaa hänet, Herra! Kiitos, että saan hänelle julistaa -
Jeesuksen nimessä ja veressä kaikki synnit anteeksi. Kaikki!
Sinä annat rauhan sisimpään ja pelastusvarmuuden.
Jätän hänet, Herra, Sinun armosi väkevään vaikutukseen! Aamen.
Sinä olet nyt Jeesuksen oma. Kaikki on hyvin!
Ovi on auki kirkkauden maahan!
Toivotan sinulle mahtavia päiviä Jeesuksen kanssa!
Tämä on parasta, mitä ihminen voi kokea täällä ajassa.
Tämä on parhainta. Parasta.
Ja Jeesus rakastaa sinua.
Minä jätän sinut nyt Herran väkevään huomaan. Aamen.
Vain yksin Jeesus, hän mulle riittävi.
Vain Hänen luonaan tyyntyy syömmeni.
Vain luona ristin hiljaa vartoen -
saan kaiken Hältä, mä mitä tarvitsen.
Vain luona ristin hiljaa vartoen -
saan kaiken Hältä, mä mitä tarvitsen.
Kuin virvatulten tuo liekki häilyvä, -
on täällä onnekkainkin elämä.
Pois rientää hetket onnen päivien.
Vain Jeesus antaa voi onnen ainaisen.
Pois rientää hetket onnen päivien.
Vain Jeesus antaa voi onnen ainaisen.
Vain Jeesus riittää, kun kaiken peittää yö -
ja sydän tuskan täyttämänä lyö.
Kun kuljen kautta korven pimennon, -
vain Jeesus riittää, Hän yksin luonain on.
Kun kuljen kautta korven pimennon, -
vain Jeesus riittää, Hän yksin luonain on.
Vain Jeesus riittää, kun myrskyt raivoaa -
ja aallot uhkaa purren upottaa.
Oi, auta Herra, huudan tuskassain.
Hän tyyntää myrskyn, kun on mun purressain.
Oi, auta Herra, huudan tuskassain.
Hän tyyntää myrskyn, kun on mun purressain.
On luonain Jeesus, kun silmäin sulkeutuu -
ja päärlyportit mulle avautuu.
On luonain Hän, kun jätän tämän maan -
ja Isän kotiin mä muutan ihanaan.
On luonain Hän, kun jätän tämän maan -
ja Isän kotiin mä muutan ihanaan.
Tekstitys: Tuula-Riitta Virrankare